
A Klímaváltozás következményei
Dolgozatomban a globális felmelegedéssel és annak kiváltó okaival, illetve következményeivel foglalkozom. Véleményem szerint ez egy olyan kérdés, aminek állandóan napirenden kell lennie. Káros hatásait a Földre, geológiai, ökológiai, ökonómiai és társadalmi következményeit is taglalom. Tekintettel arra, hogy a felmelegedés már elkezdődött, szükségessé vált az emberiség védekezése megmaradásunk érdekében. A védekezés egyik legmeghatározóbb tényezője a légkörünkre káros üvegházhatású gázok csökkentése. A szén-dioxid kibocsátásának jelentős mérséklésére tett intézkedések folyamatosan megjelennek a dolgozatban. A Kiotói Egyezmény csak kiinduló pontja a Föld életben tartására. A legnagyobb káros anyag kibocsátó államok – USA, Kína, India - távolmaradása, illetve passzivitása a kérdésben, csak nehezíti a Földünkért aggódó politikusok, tenni akaró emberek helyzetét. Nincs idő tovább várni. A dolgozat felépítésében a globális felmelegedés következményeit is bemutatom több oldalról a teljesség igénye nélkül. Többször felmerült bennem a gondolat: vajon tényleg megteszünk mindent az életben maradásért? Nem véletlen az „Ördögi nagyvállalat” kiemelt fejezete a tanulmányomban. Vajon tényleg el tudjuk hinni, hogy egy idő után a folyamat irreverzibilis? Európa, és azon belül az Európai Unió tényleg komolyan veszi a reális veszélyt? Környezetvédelmi konferenciájukon folyamatos téma a fosszilis energiák kiváltása megújuló energiákkal. Dolgozatomban is szánok egy fejezetet erre, bár az értekezésem elsősorban a figyelemfelkeltés. Gazdasági téren a szereplőknek mindent meg kell tenni a végveszély elkerüléséért. Makrogazdasági szinten az állami preferenciákkal és elvonásokkal lehet jelentős eredményeket elérni. A fogyasztói szektorban található háztartások energia megtakarításait elsősorban az épületek hőgazdálkodásában, a korszerű fűtési technikákban és új energia-hatékony technológiákban látom. Nagy szerep hárul az oktatásra, nevelésre. Nem elegendő a káros tényezőt adó okokat és okozatait bemutatni, szükség van a nevelésen keresztül megmutatni a helyes irányt. A megújuló energiák hasznosítása új irányt adhat a Föld életben tartására. A szélenergia, a geotermikus energia, a napenergia, a biomassza és a vízi energia hasznos hatásaiból is merítek egy kicsit, ezzel téve teljessé a dolgozatomat. 



